Samini

**Samini yuori** meŋɛ la **Emmanuel Andrews Sammini** 22 December 1981 la ka ba dɔge o   Accra a Ghana tenkpoŋ poɔ. O deɛne yuori la a **Samini,** lɛ ka gyamaa baŋ o (Saŋa na ba da boɔloo **Batman Samini**), o e la Ghana Reggae, Dance hall yiele naŋ yi Wa, Ghana poɔ. O kɔkɔre ane a yiele o naŋ ŋmeɛrɛ noma la yaga. O maŋ yeli ka a o yieloŋ e la "African dance hall". Ashanti International da la noba o be ba naŋ daŋ toŋ a yiele toma, ka ba maŋ soŋ ka a o yie me yi yeŋe. Samini pampana taa la o meŋɛ  yiele mŋɛ zie o naŋ sonna o meŋɛ aneŋ yieli yielbe mine.

Samini taa la yiele lantaa albums ayɔpoi ka zaa nyɛ daa yaga. O yuori naŋ yi yaga yi la o yieluŋ dɛdɛŋ o naŋ daŋ ŋmɛ ka a yelzu e *Linda*, o puoriŋ ka o la ŋmɛ yiele yaga.

13 December 2018 Wa Naa zegele la Samini naaloŋ a Wa paaloŋ poɔ. A nayuori o naŋ ko o la "Pebilii Naa".

Sammini naŋ da nyɛ yuomo pie ane anaare la ka o piili yield ŋmendieŋ kɔya poɔ. Lɛ ka o e feefee a wa leɛ a Ghana yieli yielbe karegyugu kaŋa 1999 poɔ o neŋ a yieli yiele kaŋa naŋ was laŋ ŋmɛ yieluŋ. A o yiele lammo naŋ ko o yuori yaga la , *Dankwasere*, 2004 poɔ LA ka o yi gbaŋgbale; Ana la yiele nobo naŋ DA kyɛllɛ yaga a yuoni na poɔ a zuiŋ o da nyɛ pugibu a yi  Ghana Music Awards deme zie, o da nyɛ LA kyɔɔtaare ayi. A album ŋa poɔŋ 

a la ka o ye li dɛndɛŋ Linda be. Samini aneŋ a tendaa yieli yielbe yaga ŋmɛ la yiele ba mine la Sean Paul, Akon, Kevin Little, Shaggy, Wayne Wonder, Damian Marley, Bennie Man, Jay-Z, Chaka Demus & Pliers, Culture (Joseph Hill)(naŋ page kuuri) ane Steel Pulse. Ona, Steel Pulse ane Etana naŋ yi Jamaica laŋ la taa ŋmɛ yieluŋ Ghana Nova yoŋ naane bar Samini paaloŋ bɛrɛ aŋa UK, Germany, Italy, Canada, and the Netherlands noba bar o la ka o yɔ ziiri yaga meŋ.

O na la da nyɛ  "Best African Act"  2006 MOBO Awɔɔde saŋa Anaŋ wa de a o alobɔm ayi soba yi gbaŋgbale *Samini*, da nyɛ la awɔɔderi ata 2007 Vodafone Ghana Music Awards. February 2008 poɔ, Samini LA di a Ghana zaa yieli ŋmeɛrɛ karaa  "African Artiste of the Year" award a Headies. A o alobɔm at a yuori la *Dagaati*2008 poɔ ka o meŋ yi. O naŋ was yi neŋ o alobɔm oyɔpoi soba  22 December 2018 ka a yelzu  UNTAMED ka o di Reggaeville 2018, Album a yuoni na poɔ.

## O yiele lammbu ane a yuoni a naŋ e ka a yi

### Studio alobɔm

* *Dankwasere* (2004)
* *Samini* (2007)
* *Dagaati* (2008)
* *C.E.O* (2010)
* *Next Page* (2013)
* *Breaking News* (2015)
* *Untamed* (2018)
*

### O yiele mine ane kyɔɔtaare/yuori o naŋ nyɛ a poɔ

* 2006 MTV Europe Music Awards 2006 – Best African Act
* 2008 MTV Africa Music Awards – Best Performer
* Black Canadian Awards 2014– Best International Act
* Ghana Music Awards 2014– Artist of the Year
* Ghana Music Awards 2014– Reggae Dance hall Song (scatter bad mind)
* Ghana Music Awards 2011– Artist of the Year
* Ghana Music Awards 2011 – Afro Pop Song of the Year
* Ghana Music Awards 2011– Album of the Year
* Ghana Music Awards 2012– Reggae Song of the Year
* IRWM Awards- Best African Entertainer
* Bass Awards 2013– Most Popular Dance hall Song
* Bass Awards 2013– Best Collaboration (Time Bomb ft wiz kid)
* Bass Awards 2013– Best Dance hall Music Video
* MOAMA Awards 2010– Best African album
* Ghana DJ Awards- Song of the Year 2010
* Ghana Music Awards UK 2018 – Reggae/Dance hall song of the year
* Ghana music awards UK 2019-Special recognition award
* Ghana Music Awards 2020-Reggae/Dance hall artist of the year
* Ghana Music Awards 2021- Reggae/Dance hall song of the year

*
*

## Sommo yizie